নাটোর রেলওয়ে স্টেশন

নাটোর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলস্টেশন। এটি নাটোর পৌর এলাকার ৮ নং ওয়ার্ডে দক্ষিণ বড়গাছা নামক এলাকায় অবস্থিত। এর উত্তরে (সামনে) সান্তাহার জংশন এবং দক্ষিণে (পিছনে) আব্দুলপুর জংশন অবস্থিত।নাটোর রেলওয়ে স্টেশন একটি (B) ক্লাস ক্যাটাগরির রেলওয়ে স্টেশন। এই রেলস্টেশনটি নাটোর জেলার প্রধান রেলওয়ে স্টেশন। স্টেশনে প্রতিদিন ১৬টি ট্রেন (১৪টি আন্তঃনগর এবং ২টি মেইল) ট্রেন মোট ৩২ বার যাত্রাবিরতি দেয়। নাটোর রেলওয়ে স্টেশন বাংলাদেশ রেলওয়ে পশ্চিমাঞ্চলের অর্ন্তভুক্ত। এই রেলস্টেশনটি বর্তমানে জনবহুল ও আধুনিক রেলস্টেশন। এই রেলস্টেশনে প্রধান লাইন সহ মোট লাইন সংখ্যা ৫টি লাইন বিদ্যমান (তিনটি ডুয়েল গেজ ও দুইটি ব্রড গেজ লাইন)। এই স্টেশনে ১ ৪টি আন্তঃনগর ও দুইটি লোকাল ট্রেন যাত্রা বিরতি দেয়। রেলস্টেশনের সম্মুখে যানবাহন পার্কিং এর জন্য উপযুক্ত জায়গা বিদ্যমান। স্টেশনে প্লার্টফর্ম মোট ৩টি। স্টেশনটিতে এক প্লার্টফর্ম হতে অন্য প্লার্টফর্মে যাতায়াতের জন্য ওভারব্রিজ রয়েছে। আউটার সিগন্যাল কাঠামো স্টেশনটির রেলপথ  সিঙ্গেল লাইন  এবং রেল লাইন পরিচালনা ও পরিবর্তন  এনালগ সিস্টেমে হয়ে থাকে। স্টেশনের উভয়পাশে ২টি করে মোট ৪টি এনালগ সিস্টেমের আউটার পয়েন্ট আছে। উভয়পাশে প্রধান  আউটার সিগন্যাল পোলে  প্রবেশকৃত ট্রেনকে তিনটি লাইনের পথ পরিবর্তনের নির্দেশনা দিতে সক্ষম ।ট্রেনকে স্টেশনে প্রবেশের অনুমতি দিলে আউটার সিগন্যাল নির্দেশক পাখাটি  কিছুটা হেলে যায়  এবং সবুজ বাতির সংকেত দেয়। ট্রেন প্রবেশের  অনুমতি না দিলে আউটার সিগন্যাল নির্দেশক পাখাটি হেলে যায় না এবং লালবাতি জ্বলে থাকে। নির্দেশক বাতিগুলো বিদ্যুৎ শক্তির মাধ্যমে জ্বলে থাকে।  স্টেশনের সিগন্যাল  কক্ষ হতে এনালগ উপায়ে আউটার সিগন্যাল পরিচালিত হয়। ১৮৭৮ সালে কলকাতা থেকে শিলিগুড়ি রেলপথ স্থাপনের সময়কালে  নাটোর রেলওয়ে স্টেশনটি প্রতিষ্ঠা করা হয়েছিল।তৎকালীন সময়ে রেললাইন নাটোর থেকে কিছুটা দক্ষিণ- পশ্চিমে আব্দুলপুর হয়ে সাঁড়াঘাট পর্যন্ত বিস্তৃত ছিল। অন্যদিকে উত্তরে জলপাইগুঁড়ি পর্যন্ত রেলপথ ছিল। তবে রেলপথের ধরণ ছিল মিটার গেজ। শিলিগুড়ি - কলকাতা ট্রেনসমূহ এইপথেই যাতায়াত করত। সাঁড়াঘাটের দক্ষিণের রেলপথ ছিল ব্রডগেজ। ১৯১৫ সালে হার্ডিঞ্জ রেলসেতু চালু হবার সুবাদে হার্ডিঞ্জ সেতু হতে  শিলিগুড়ি ব্রডগেজ লাইন  স্থাপনের  মাধ্যমে মিটারগেজ লাইনের  বিলুপ্তি ঘটে। কিন্তু সান্তাহার -কাউনিয়া-আসাম লাইন মিটারগেজই থাকে। রেলপথ সাঁড়াঘাট থেকে কিছুটা পূর্বে সরিয়ে ঈশ্বরদী নামক  নতুন জংশন নির্মাণ করা হলে নাটোর এবং আব্দুলপুর হতে রেলপথ পরিবর্তন করা হয়।তবে তৎকালীন সময়ে নাটোর থেকে ঢাকা সরাসরি কোন রেলসংযোগ ছিল না। দেশ ভাগের পর ঢাকার সাথে উত্তর বঙ্গের রেল যোগাযোগের প্রয়োজনীয়তা অনিবার্য হয়ে পড়লেও প্রশাসনিক ও দাপ্তরিক জটিলতার কারণে ঢাকার সাথে সরাসরি রেল যোগাযোগ  ব্যার্থ হয় বারংবার।আবার ১৯৬৫ সালে পাক-ভারত যুদ্ধের অজুহাতে কলকাতা -শিলিগুড়ি ট্রেন চলাচল বন্ধ করে দেয় পাক-সরকার।এই রুটে ট্রেন চলাচল হ্রাস পেলে ইস্ট পাকিস্তান রেলওয়ে ডাবল লাইন অপ্রয়োজনীয় ঘোষণা করে এবং নাটোরের আব্দুলপুর জংশন হতে নাটোর রেলওয়ে স্টেশন হয়ে চিলাহাটি পর্যন্ত সিংগেল লাইনে পরিণত করে।  আশির দশকে নাটোর সুগারমিল এবং কৃষি অধিদপ্তরের কৃষজ সার সংরক্ষণাগার স্থাপন করা হলে,পণ্য পরিবহনের সুবিধার্থে নাটোর রেলওয়ে স্টেশনকে জংশন করে সুগারমিল পর্যন্ত ব্রডগেজ লাইন স্থাপন করা হয়।নব্বই দশকে নাটোরে রেলওয়ে স্টেশনে অয়েল ডাম্পিং স্টেশন নির্মাণ করা হয়।  একাবিংশ শতকের শুরুতে  সড়ক অবকাঠামোর উন্নয়ন ঘটলে, নাটোর রেলস্টেশন থেকে সুগারমিল পর্যন্ত রেলপথ পরিত্যাক্ত  ঘোষণা করে। সমসময়কালীন যমুনা বহুমুখী বা বঙ্গবন্ধু বহুমুখী সেতুর ওপর  উত্তরবঙ্গের সকল এলাকার ট্রেন যাতায়াতের  নিমিত্তে নাটোর রেলস্টেশনের একটি মেইন এবং দুইটি লুপ লাইনকে ব্রডগেজ হতে ডুয়েলগেজ লাইনে রূপান্তর করা হয়।ঢাকা থেকে সরাসরি আন্তঃনগর ট্রেন সার্ভিস চালু হলে নাটোর রেলওয়ে স্টেশনের গুরুত্ব বাড়তে শুরু করে। ফলশ্রুতিতে নাটোর রেলওয়ে স্টেশন ২০০২সালে ,২০১৫সালে ,২০১৭ ,২০২২ এবং সর্বশেষ ২০২৩ সালে সংস্কার করা হয়। ১৮৭৬ সাল হতে ২০২৪ অনুযায়ী নাটোর রেলস্টেশন সথাপন করা হয়েছিল ১৪৬ বছর পূর্বে।    নাটোর  স্টেশনে  বেশ কয়েকটি আন্তঃনগর, মেইল এবং  মালামাল রেলগাড়ি চলাচল করে। এই স্টেশনে  নিম্নলিখিত ট্রেনগুলি যাত্রাবিরতি দেয় :- ইতিহাস "বাংলাদেশ রেলওয়ে-গণপ্রজাতন্ত্রী বাংলাদেশ সরকার"। railway.portal.gov.bd। সংগ্রহের তারিখ ২০২৩-০৪-২৮।